Το εξωτερικό του Μάντσεστερ Αρένα το 2010
Στις 22 Μαΐου 2017 πραγματοποιήθηκε **βομβιστική επίθεση αυτοκτονίας** στο Μάντσεστερ Αρένα, στο Μάντσεστερ, μετά από μια συναυλία της Αριάνα Γκράντε. Ο δράστης, που πιστεύεται ότι είναι ο 22χρονος Βρετανός λιβυκής καταγωγής Σαλμάν Αμπέντι (Salman Abedi), πυροδότησε έναν αυτοσχέδιο εκρηκτικό μηχανισμό γεμάτο με κομμάτια μετάλλων, στο φουαγέ της Αρένας, καθώς οι θεατές έφευγαν από την αρένα. Η έκρηξη, που συνέβη στις 22:33 τοπική ώρα, σκότωσε 22 ενήλικες και παιδιά, συμπεριλαμβανομένου του Αμπέντι, και τραυμάτισε άλλους 116. Οι αρχές προσπαθούν να προσδιορίσουν εάν ήταν τρομοκρατική επίθεση «μοναχικού λύκου» ή αν ο βομβιστής ήταν μέρος ενός τρομοκρατικού πυρήνα.

Η επίθεση έγινε μετά από μια συναυλία της Αριάνα Γκράντε, που ήταν μέρος της περιοδείας της για το *Dangerous Woman Tour 2017*. Τα εισιτήρια της συναυλίας είχαν εξαντληθεί, και είναι πιθανό να παρακολουθούσαν 21.000 άτομα. Πολλοί άνθρωποι βρίσκονταν στο φουαγιέ κατά τη στιγμή της έκρηξης προκειμένου να αγοράσουν αναμνηστικά της συναυλίας.

Η αστυνομία του Μάντσεστερ κατέγραψε το περιστατικό ως τρομοκρατική επίθεση, χαρακτηρίζοντάς την ως βομβιστική επίθεση αυτοκτονίας. Ήταν η πιο θανατηφόρα επίθεση στο Ηνωμένο Βασίλειο μετά τις βομβιστικές επιθέσεις του Λονδίνου στις 7 Ιουλίου 2005 και η πρώτη στο Μάντσεστερ μετά τον βομβαρδισμό του Μάντσεστερ το 1996 από τον IRA.

Θύματα
------

Η αστυνομία δήλωσε ότι 23 άνθρωποι, συμπεριλαμβανομένου του βομβιστή αυτοκτονίας, σκοτώθηκαν στην έκρηξη και 116 τραυματίστηκαν. Η North West Ambulance Service ανέφερε ότι 60 από τα ασθενοφόρα της έφτασαν επί τόπου, μεταφέροντας τους τραυματίες σε τοπικά νοσοκομεία και αντιμετωπίζοντας αρκετούς πληγωμένους επιτόπου. Μεταξύ των νεκρών που επιβεβαιώθηκαν, υπάρχει ζευγάρι Πολωνών οι οποίοι ήρθαν μετά τη συναυλία για να πάρουν τις κόρες τους. Στις 26 Μαΐου 2017 υπήρχαν ακόμη 66 τραυματίες σε νοσοκομεία της περιοχής, ενώ 23 από αυτούς νοσηλεύθηκαν σε μονάδες εντατικής θεραπείας. Στους νεκρούς συμπεριλαμβάνονται δέκα άτομα ηλικίας κάτω των 20, με το μικρότερο σε ηλικία θύμα ένα κορίτσι οκτώ ετών.

Παραπομπές
----------

1. ↑  Abbit, Beth (2017-05-24). «22 dead, 120 injured in suicide attack at Manchester Arena - live updates». *men*.. Ανακτήθηκε στις 2017-05-24.
2. ↑  Eden, Tom (2017-05-23). «Manchester attack updates: 22 killed, 120 injured, many missing». *nechronicle*.. Ανακτήθηκε στις 2017-05-24.
3. ↑  «Fans criticise Manchester Arena security after terror attack at Ariana Grande concert» (στα αγγλικά). *The Independent*. 2017-05-23.. Ανακτήθηκε στις 2017-05-24.
4. ↑  News, A. B. C. (23 Μαΐου 2017). «22 dead, 59 injured after reports of explosion at Ariana Grande concert at Manchester Arena: Police». *ABC News*. Ανακτήθηκε στις 24 Μαΐου 2017.
5. ↑  «What we know so far about concert atrocity» (στα αγγλικά). *Sky News*.. Ανακτήθηκε στις 2017-05-24.
6. ↑  «UK police: 22 confirmed dead after terror incident at Ariana Grande concert» (στα αγγλικά).. Ανακτήθηκε στις 2017-05-24.
7. ↑  «Manchester Arena attack: Armed soldiers to guard Buckingham Palace and Downing Street amid fears of second plot» (στα αγγλικά). *The Telegraph*.. Ανακτήθηκε στις 2017-05-24.
8. 1 2 3  «‘Go sing with the angels’: families pay tribute to Manchester victims» (στα αγγλικά). *The Guardian*. ISSN 0261-3077.. Ανακτήθηκε στις 2017-05-28.